Løsnede hjulbolte har sommeren over bredt sig som en farlig tendens i hele Danmark. I weekenden gik det ud over en cirkusvogn fra Zirkus Nemo

Ved du noget? Tip os på sms 1224 (koster alm. takst) eller på mail 1224@eb.dk

En livsfarlige trend har løbet af sommeren spredt sig over hele Danmark. Hjulbolte på både biler og cykler er blevet løsnet, mens de holder parkeret.

Se også: Dansk succesforfatter udsat for livsfarligt hærværk: Det er helt vanvittigt!

I weekenden gik det ud over en af skuespilleren Søren Østergaards cirkusvogne fra 'Zirkus Nemo'. Det fortæller han til Sjællandske.

- Jeg er i chok, det er virkelig en ubehagelig og uhyggelig oplevelse, fortæller Søren Østergaard til avisen.

Hjulboltene var blevet løsnet, da cirkusvognen holdt parkeret ved transportcentret Stop 39 i Slagelse i omkring et døgns tid.

- Min vognmand var heldigvis snarrådig og tjekkede boltene, inden han kørte af sted. Den ene var løsere end den anden, og det bliver de altså ikke af sig selv, siger Søren Østergaard.

Se også: Livsfarlig trend breder sig: - Det er helt sygt og dødsensfarligt

Han fortæller til Sjællandske, at han har meldt episoden til politiet.

Rigspolitiet lavede i juli en opgørelse, der viste, at de havde fået 636 anmeldelser på bare tre uger om løsnede hjulbolte.

- Jeg vil gerne advare andre om denne tendens. Det er virkelig livsfarligt. Tænk, hvis der var faldet et hjul af på motorvejen! Det er livsfarligt, ikke bare for chaufføren. Derfor vil jeg gerne sige det højt og advare andre, siger Søren Østergaard.

Legoland overvåger p-plads efter hjulbolte-hærværk

Ekstra Bladet forsøger at få en kommentar fra Søren Østergaard.